HOME GPO ABOUT US CONFERENCE CONTACT US
NAG OP 'N KAAL PLEIN DEUR DOLF VAN NIEKERK
Dolf van Niekerk se Nag op 'n kaal plein, volgens T.T. Cloete 'n "Afrikaanse poëtiese pronkstuk en juweel", word deur middel van viool- en toneelspel vertolk.
Die bundel is vol gedigte oor die misterie van die lewe en die wonder van die dood. Die gedigte het nie titels nie, slegs nommers, en kan dus aaneenlopend gelees word as slegs een gedig met 26 dele. Die gedigte kyk terug na die herinneringe van die jeug, maar vanuit die jeug kyk dit ook vorentoe na die einde, sodat die relevansie van 'n lewe oor en weer gekaats word en daardeur groter perspektief verkry.
In die bedrieglike eenvoud van die taal en beelding lê veel van die bekoring van die bundel opgesluit.
BEELD 200: T.T. Cloete
DIT IS DIE AFRIKAANSE POËTIESE PRONKSTUK EN JUWEEL VAN 2006
As al die karakters in die bundel bymekaar gelees word, is dit 'n hele dorp vol mense, lewendes en dooies, kinders, ou mense, boere wat dorp toe kom, 'n dorp met 'n plein, 'n kerk, 'n skool, 'n winkel. Dit is egter 'n plattelandse dorp wat ver buite sy grense uitreik en 'n klein heelal word waarin die uitspansel weerkaats, soos dit gestel word in die 5de figuur, van die vrou wat wil weet waar haar byna-man se beendere lê, in verse vol sonlig, met waterdruppels en 'n suikerbekkie, wat dan uitgroei tot 'n klein kosmos wat gelaai is met liriek & die plattelandse dorp en sy mense brei uit na die omgewing met sy plase, die skoenmaker se skoene trap spore agter ploeë , tussen skape en bitterbosse, ver buite sy werkplek.
In die voorlaaste teks word die magteloosheid van 'n skrywer beskryf as die woorde nie vorm wil kry nie. Die paradoks is dat hierdie bundel van die teenoorgestelde getuig. Dit is nie die werk van 'n magtelose nie, maar van 'n digter waarvan die woorde, in die taal van die slot, vlerke het.
RAPPORT 2006: Melt Myburgh
NAG OP 'N KAAL PLEIN IS 'N HOOGTEPUNT IN DOLF VAN NIEKERK SE POESIË-OEUVRE
& Nag op 'n kaal plein, het poësieliefhebbers stil-stil oorrompel met die skoonheid en eenvoud van die gestroopte verse. Hierdie bundel & bevat inderdaad van die suiwerste poQ sie wat in 'n lang tyd in Afrikaans verskyn het.